CELEX: 31987R0395
Language: el
Date: 1987-02-09 00:00:00
Title: Κανονισμός (ΕΟΚ) αριθ. 395/87 της Επιτροπής της 9ης Φεβρουαρίου 1987 σχετικά με τη σύναψη συμβάσεων μεταποίησης για ορισμένες ποικιλίες πορτοκαλιών στην Ισπανία

Avis juridique important

|

31987R0395

Κανονισμός (ΕΟΚ) αριθ. 395/87 της Επιτροπής της 9ης Φεβρουαρίου 1987 σχετικά με τη σύναψη συμβάσεων μεταποίησης για ορισμένες ποικιλίες πορτοκαλιών στην Ισπανία  

Επίσημη Εφημερίδα αριθ. L 040 της 10/02/1987 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 395/87 ΤΗΣ ΕΠΙΤΡΟΠΗΣ  της 9ης Φεβρουαρίου 1987  σχετικά με τη σύναψη συμβάσεων μεταποίησης για ορισμένες ποικιλίες πορτοκαλιών στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2601/69 του Συμβουλίου, της 18ης Δεκεμβρίου 1969 περί ειδικών μέτρων για την προώθηση της μεταποίησης ορισμενων ποικιλιών πορτοκαλιών (1), όπως τροποποιήθηκε τελευταία από τον κανονισμό (ΕΟΚ) αριθ. 987/84 (2), και ιδίως το άρθρο 3 παράγραφος 2,  Εκτιμώντας:  ότι ο κανονισμός (ΕΟΚ) αριθ. 1562/85 της Επιτροπής της 7ης Ιουνίου 1985 περί των λεπτομερειών εφαρμογής των μέτρων για την προώθηση της μεταποίησης πορτοκαλιών και της εμπορίας των μεταποιημένων προϊόντων με βάση τα λεμόνια (3), όπως τροποποιήθηκε τελευταία από τον κανονισμό (ΕΟΚ) αριθ. 1715/86 (4), προβλέπει, στο άρθρο 7 παράγραφος 1, ότι οι συμβάσεις μεταποίησης για τα πορτοκάλια που προορίζονται για τη βιομηχανία πρέπει να συνάπτονται πριν από τις 20 Ιανουαρίου·  ότι οι παραγωγοί και οι μεταποιητές στην Ισπανία δεν ήταν σε θέση, μέχρι τις 20 Ιανουαρίου 1987, να συνάψουν συμβάσεις παρά μόνο για μικρές ποσότητες πορτοκαλιών· ότι στην Ισπανία οι συμβάσεις καλύπτουν, για τα πορτοκάλια της ποικιλίας bianca comune και των αιματόσαρκων ποικιλιών, 40 % και 25 % αντίστοιχα των ποσοτήτων που προσδιορίζονται στο άρθρο 119 σημείο 4 της πράξης προσχώρησης της Ισπανίας και της Πορτογαλίας και που μπορούν να επωφεληθούν από την ενίσχυση στη μεταποίηση·  ότι πρέπει, μετά από αίτηση των ισπανικών αρχών, να επιτραπεί στις τελευταίες να καθορίσουν μεταγενέστερη ημερομηνία για τη λήξη της προθεσμίας σύναψης των συμβάσεων μεταποίησης για τις προαναφερθείσες ποικιλίες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Επιτρέπεται στην Ισπανία να καθορίσει την 28η Φεβρουαρίου 1987, όσον αφορά τα πορτοκάλια της ποικιλίας bianca comune, και την 31η Μαρτίου 1987, όσον αφορά τα πορτοκάλια των αιματόσαρκων ποικιλιών, ως ημερομηνία λήξης της προθεσμίας συνάψεως των συμβάσεων μεταξύ παραγωγών και μεταποιητών πορτοκαλιών.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 21 Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Φεβρουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 324 της 27. 12. 1969, σ. 1.  (2) ΕΕ αριθ. L 103 της 16. 4. 1984, σ. 10.  (3) ΕΕ αριθ. L 152 της 11. 6. 1985, σ. 5.  (4) ΕΕ αριθ. L 149 της 3. 6. 1986, σ. 19.